ड्यूटी पर तैनात 4 जवानों को कैंटर ने मारी टक्कर, 1 की मौत
जीटीरोड हसनपुर चौक पर रविवार की रात हादसे में बूथ नंबर-16 पर आरक्षण आंदोलन के तहत ड्यूटी हाईवे सुरक्षा ड्यूटी पर तैनात 4 जवानों को अनियंत्रित कैंटर ने चपेट मार दी।
इस दौरान हरियाणा पुलिस के जवान राजेंद्र की मौके पर मौत हो गई। जबकि सीआरपीएफ के दो हरियाणा पुलिस का एक जवान गंभीर रूप से घायल हो गए। आरोपी कैंटर चालक पर केस दर्ज कर लिया है। हसनपुर चौक पर रविवार रात करीब 10 बजे हरियाणा पुलिस का जवान राजेंद्र निवासी जींद, प्रदीप सिपाही, सीआरपीएफ का जवान अजय वर्मा, आशीष शर्मा आरक्षण ड्यूटी हाई वे सुरक्षा को लेकर तैनात थे। चारों बूथ में मौजूद थे। इसी दौरान अनियंत्रित कैंटर ने बूथ को टक्कर मार दी। हादसे में हरियाणा पुलिस के जवान राजेंद्र की मौत हो गई, जबकि अन्य गंभीर रूप से घायल हो गए।
राहगीरों ने घायल प्रदीप, आशीष अजय को तुरंत शहर के सामान्य अस्पताल में भर्ती करवाया। मुरथल थाना प्रभारी रामवीर ने बताया कि आरोपी कैंटर चालक हादसे के बाद भीड़ में शामिल हो गया और फिर भाग निकला। कैंटर को कब्जे में ले लिया।
hin_Deva hin_Deva hin_Deva hin_Deva